Студэнты Беларускага дзяржаўнага ўніверсітэта заваявалі сярэбраныя медалі на чэмпіянаце свету па праграмаванні, які прайшоў у пачатку ліпеня ў Санкт-Пецярбургу. Нашу краіну і ўніверсітэт на гэты раз праславілі пяцікурснікі факультэта прыкладной матэматыкі і інфарматыкі Раман Удавічэнка, Андрэй Малевіч і Сяргей Жгіроўскі. Медалістаў павіншаваў міністр адукацыі Сяргей Маскевіч, падкрэсліўшы, што дзяржава вельмі высока цэніць поспехі маладых праграмістаў.